Laineet (Mendelin)
Mitä laulavat laineet mulle,
 Mitä mielehen tuuli saa?
 Saako lempeä, riemua saako –
 Vaiko kaihoa katkeraa?

 Sit’ en tiedä – mut silmäin seuraa
 Sua, loistava lainevyö;
 Jos sä peittäisit mun! oi, oisko
 Mulla rauhasa unhon yö?

 Enkö surua tuntis siellä
 Mailla Ahtolan ahnahan?
 Eikö murheiden muisto seurais
 Mua tuville Tuonelan?

 Mitä laulatte laineet mulle?
 Miksi mieltäni hurmaatten?
 Ette lohtua luoda voisi,
 Ette lepoa sielullen.